

**ประกาศองค์การบริหารส่วนตำบลเมืองเกษตร**

**เรื่อง ให้ใช้ข้อบัญญัติงบประมาณรายจ่ายประจำปีงบประมาณ พ.ศ. 2567**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ตามที่ นายกองค์การบริหารส่วนตำบลเมืองเกษตร ได้เสนอร่างข้อบัญญัติ เรื่อง งบประมาณรายจ่ายประจำปีงบประมาณ พ.ศ. 2567 ต่อสภาองค์การบริหารส่วนตำบลเมืองเกษตร และที่ประชุมองค์การบริหารส่วนตำบลเมืองเกษตร ได้พิจารณาและมีมติที่ประชุมเห็นชอบให้ตราเป็นข้อบัญญัติ เรื่อง งบประมาณรายจ่ายประจำปีงบประมาณ พ.ศ. 2567 เมื่อคราวประชุมสภาองค์การบริหารส่วนตำบลเมืองเกษตร สมัยสามัญ สมัยที่ 3 ประจำปี 2566 เมื่อวันที่ 16 สิงหาคม 2566 และนายอำเภอขามสะแกแสง ได้พิจารณาอนุมัติ ตามหนังสืออำเภอขามสะแกแสง ที่ นม 0023.10/1663 ลงวันที่ 14 กันยายน 2566 แล้วนั้น

อาศัยอำนาจตามความในมาตรา 87 วรรค 3 และมาตรา 71 วรรค 3 แห่งพระราชบัญญัติ

สภาตำบลและองค์การบริหารส่วนตำบล พ.ศ. 2537 และแก้ไขเพิ่มเติม (ฉบับที่ 7) พ.ศ. 2562 ประกอบกับระเบียบกระทรวงมหาดไทย ว่าด้วยวิธีการงบประมาณขององค์การบริหารส่วนท้องถิ่น พ.ศ. 2563 ข้อ 25 และข้อ 38 เพื่อให้การบังคับใช้ข้อบัญญัติงบประมาณรายจ่ายประจำปีงบประมาณ พ.ศ. 2567 เป็นไปด้วยความเรียบร้อยถูกต้องตามที่กฎหมายกำหนด องค์การบริหารส่วนตำบลเมืองเกษตร จึงประกาศใช้ข้อบัญญัติ งบประมาณรายจ่ายประจำปีงบประมาณ พ.ศ. 2567 ขององค์การบริหารส่วนตำบลเมืองเกษตร ทั้งนี้ให้มีผลใช้บังคับตั้งแต่วันที่ 1 ตุลาคม พ.ศ. 2566 เป็นต้นไป สามารถดูรายละเอียดได้ที่ศูนย์ข้อมูลข่าวสารองค์การบริหารส่วนตำบลเมืองเกษตร ในวัน เวลาราชการ และสามารถดาวโหลดเอกสารเพิ่มเติมได้ที่ [www.muangkaset.go.th](http://www.muangkaset.go.th)

จึงประกาศให้ทราบโดยทั่วกัน

ประกาศ ณ วันที่ 25 เดือน กันยายน พ.ศ. 2566

ฉัตรธรรม หร่ายกลาง

(นายฉัตรธรรม หร่ายกลาง)

นายกองค์การบริหารส่วนตำบลเมืองเกษตร

ร่าง................................

พิมพ์..............................

ทาน...............................

ตรวจ.............................